আমি মতিঝিল যাব, জরুরি একটা কাজ আছে। বাসা থেকে তাড়াতাড়ি করে আজিজে এলাম। ও মা, পৌঁছে দেখি, সরদার স্যার বসে আছেন। এ যেন না চাইতেই হাতের কাছে চাঁদ পাওয়া। সকাল আটটায়ও ফোনে কথা হল, তখনও তিনি বললেন, আজ থাক, অন্য একদিন দেখা যাবে। তুমি পরে ফোন করো, পরে একদিন যাব। আমার মুখের কথাটা যেন ক্রিকেটের ঘূর্ণিবলের মতো থামিয়ে দিয়ে বললেন, চলে আসলাম। তোমার কাজের ক্ষতি হবে না তো? আমি বললাম, না, না, ক্ষতি হবে কেন? তিনি তখন বললেন, টিকাটুলি ওয়েম্যান কলেজে যেতে চেয়েছিলাম, ভালো লাগল না, তাই চলে এলাম।